Q=12	C=0	SS=0	LS=0	PS=12	DC=0	LC=0	SD=0	BS=2	G0=11	G1=6	G2=1	DLID=ber_Latn	BODY=Masin U Harun - Wikipedia, tasanayt tilellit\nAqbu, 13 Yebrir 1949\nAqbu, 22 Mayyu 1996\nMasin u Harun, isem-is unṣib Mohamed Harun, yella d yiwen n imeɣnasen imezwura ɣef tamentilt n Imaziɣen deg Lezzayer. Ilul-d ass 13 yebrir 1949 deg Tifrit, Aqbu (Bgayet). Yemmut ass 22 mayyu 1996.\nIlul-d ass 13 n yebrir di Tifrit, taɣiwant n Aqbu di agezdu n Bgayet. Baba-s, taselfest-is : Sergent Tahar, i llan d afesyan n Taslullit Taγelnawt (ALN) yemmut di amennuɣ deg 1958. Yemma-s tella d tasakrart asmi tella ṭrad n lezzayer, ttawi učči i iserdasen. Temmut di tamedrit n webrid asmi tṛuh ad tẓeṛ mmi-s (Masin) di lḥebs aseggas n 1976.\nAmennuɣ-is[ẓreg | ẓreg aɣbalu]\nYebdu amennuɣ-is (tazwara d amennuɣ n tamagit) am ccix n aɣerbaz di tasenawit n Tadelles (Dellys). Dinna,yeɛreḍ ad immeslay inelmaden ɣef tamentilt n Imaziɣen. Imadhalen (iselmaden iberraniyen) imaṣriyen nnejmaɛen iwakken ad creḍen tasuffeɣit-is seg tasenawit.\nSakin, s Smaɛil Meǧeber akked imeɣnasen nniḍen, ittekki i tuffɣa n tisɣuntin "Iṭij" d "Taftilt" s tutlayt tamaziɣt. Imeɣnasen i tweṭṭefen s tisɣuntin agi, Agezdu n Umel d Taɣlist (DRS) atni ccegaɛ ar lḥebs. Lameɛna ur ṭṭinezen ara iɣilen axatar, ciṭ ussan i iɛeddan, sekkeren-d Tuddsa n Tizmerin Timaziɣin (OFB) d tasɣunt "Atmaten" ig qqenen s tuddsa nni. Segmi, Masin U Harun d-imdukkal-is sɣeren amennuɣ nsen.\nAss 3 n yennayer 1976, tafezwayt ṭṭeṛḍeqed g-uxxam n-uɣmis El Moudjahid tayeḍ deg axxam uṣaḍuf n userdas di Cirta. Ḥusin Cradi d Masin U Harun i sersen tifezwaytin nni. Tafezwayt nniḍen telaq at ṭṭeṛḍeqed deg axxam uṣaḍuf n userdas di Wahran, lamaɛna Agezdu n Umel d Taɣlist yeṭṭef Smaɛil Meǧeber uqvel ad yexdem tiluf-as.\nYettwakkes-d seg "https://kab.wikipedia.org/w/index.php?title=Masin_U_Harun&oldid=91471"\nTalalit deg 1949\nLmut deg 1996\nAsebter-a yettwabeddel i tikkelt taneggarut ass n 7 Tuber 2019 ɣef 02:54.


Q=9	C=9	SS=9	LS=0	PS=9	DC=0	LC=0	SD=0	BS=1	G0=6	G1=5	G2=2	DLID=ber_Latn	BODY=Ɛebdraḥman Bugarmuḥ, ameskar n usaru n teqbaylit Tawrirt yettwattun, yewweḍ anida ara neweḍ. - Tamurt | Isallen n tmurt\nAsnubeg Ulac Ɛebdraḥman Bugarmuḥ, ameskar n usaru n teqbaylit Tawrirt yettwattun, yewweḍ anida ara...\nƐebdraḥman Bugarmuḥ, ameskar n usaru n teqbaylit Tawrirt yettwattun, yewweḍ anida ara neweḍ.\nAss-a, 3 deg wagur n furar 2013, i aɣ-yeǧǧa wemsaru aqbayli Ɛebdreḥman Bugermuḥ. Bugermuḥ ilul ass n 25 di furar aseggas n 1936 de Uzellagen di temnaḍt n Ṣṣummam i d-izgan di Bgayet ( Tamurt n Yiqbayliyen).\nD amsaru aqbayli, yeǧǧa-d deffir-s aṭṭas n isura, ger-asen asaru s teqbaylit: Tawrirt yettwattun i d-yerra seg wungal yura Lmulud At Mɛemmer » Tawrirt yettwattun » deg 1952. Yekfa tira n usaru-a deg useggas n 1967, maca ur d-yeffiɣ ara almi 30 n iseggasen mbeɛd. Deg tebratt yura i yemḍebren n tiliẓri n tmurt n Lezzayer imir-nni, yenna-asen belli asaru-a ilaq ad yettwaxdem s teqbaylit. ɣef waya ur seqbilen ara ad d-yeffeɣ usaru-ines almi d aseggas n 1996.\nYemmut di sbiṭer n Birtrarya di tmanaɣt. Ad yemḍel ass n tlata 5 di furar di taddart-is Iɣzer Ameqran di tɣiwant n Uzellagen.\nAss-a Bugermuḥ, yewweḍ s anda ara naweḍ akk, maca yedder s wayen d-yeǧǧa, s yes-s tawrirt n ur tettwattu ara.\nPrevious articleRrebrab d rrebrab ama s yisem n ddin neɣ s yisem n tugdut


Q=4	C=4	SS=4	LS=0	PS=4	DC=0	LC=0	SD=0	BS=0	G0=16	G1=9	G2=6	DLID=ber_Latn	BODY=Lemrabeṭ, mmi-s n Biyya, iwwi tsemɣurt n Malaga n tsekla di Spaniya. | Le RIFAIN\nLemrabeṭ, mmi-s n Biyya, iwwi tsemɣurt n Malaga n tsekla di Spaniya.\nMuḥemmed Lemrabeṭ isseεdan azgen n tudert-nnes amezwaru di Lḥusima, mani ig ilul, azgen-nnes nniḍen zi tudert-nnes isseεda-t gi Madrid, mani i ttuɣa iḍeffer tɣuri-nnes. Kul amkan isseεda dag-s 19 iseggusa. Iles n yemma-s d Tarifit maca itteɣẓaẓ ula d Taspanyut.\n« Ijjen Tmadridit ɣer-s 31 iseggusa d ijjen Umarruk ttemsagaren di Tiṭṭawin maḥend ad afen tẓuri i ten-icerken ». D aya min xef issawal wungal n « lebḥer n sseḥra ‘Desierto Mar’ ». Mmi-s n Biyya, Muḥemmed Lemrabeṭ, iwwi tasemɣurt n Malaga x udlis i d-issufeɣ, mani amsagar jar iffus n d ẓelmeḍ n umiditirani, ttemcubbukent din aṭṭas n tḥuja i ixes ad tent-iεawed deg wungal-nnes.\n« Manaya maci d uṭubyugrafi, maca mkul awrik issawal x ijjen uzgen zzag-i, x min sseεdiɣ nec i yellan d ijj n uḥudri d Arifi ruḥeɣ ɣer Madrid, zedɣeɣ dag-s bac ad dag-s ɣreɣ, nec s tnayen idsen ». D manaya i yenna Muḥemmed Lemrabeṭ i ɣer yella 38 iseggusa, i d-ikkin zgi Biyya.\nTira n Lemrabeṭ d ijjen wazzareg ttemselqan dag-s tnayen n imaḍlanen, ijjen bu lmexbaza ig ibeddan lxedmet-nnes ɣer tlata n ssbeḥ, maca irezzu x sseεd n tudert-nnes, aked ijjen tḥenjirt zgi Madrid i izeddɣen di Tanja, tameggarut-a tesslemmad di tesdawit n tẓuriwin i yecnin. Tussna-ya min xef ɣa mselqan s tnayen idsen. « Ttwaliɣ ila tamunit x tẓuri teḥḍar deg wungal kter zeg umseksi jer tanyen n imaḍlanen ». I yenna Muḥemmed.\nAd yili ungal-a ismuna jer ticli n Lemrabeṭ d netta yallah ila ɣer-s 19 iseggusa wami iruḥ ɣer Madrid bac ad ikemmel tɣuri-nnes maḥend ad idwel d amuhendiz, waxxa tudert tejj-it ad ikemmel tɣuri-nnes x tussna n tsertit. Zi senni netta iqqim di tmurt n Spaniya. « Lḥusima d ij n temdint dag-s twasit Taspanyut aṭṭas, temẓi-inu teqqen ɣer Spaniya ». D aya i yenna umari i yebdan ittari s Tespanyut ca n εecra iseggusa zi mani.\nMamec yenna belli zi tzemmar timeqqranin i yegga, d adaf di telmect n wergaz min xef issawal deg wungal-nnes « Wer din bu iceqfan i yeqqimen zeg uḥudri-nni ameẓẓyan i d-yusin ɣr Spaniya bac ad idwel d amuhendiz, maca dag-s min iqqimen zeg uḥenjir-nni i ttuɣa ixsen ad idwel d artista ». D netta issawal x ixef-nnes.\nEva Diaz, i yellan d Tamɣart n wammas Andalus n tsekla, tenna « iles d ijj n umeknaw ismunan tussniwin, lxedmet n Muḥemmed d ijj n umeknaw ». Amɣar n taddart n wefsar Galaxia, Joan Tarrida, yenna belli ungal-a yudef deg ufinumin n imariten n yerrin zi Tespanyut d iles n tira-nnsen, tticen abɣur i tsekla n tmurt Taspanyut.\nTasemɣurt i yewwi Muḥemmed tettakk°aḍ ar 18.000 n Yurut, mamec ttuɣa yettwafsar wungal-a di taddart n wefsar i dd-neydar s-nnej.


Q=16	C=3	SS=0	LS=12	PS=0	DC=0	LC=0	SD=0	BS=3	G0=3	G1=1	G2=1	DLID=ber_Latn	BODY=Ay azerkeṭṭif, yebbwi-yaγ wasif > Imyura > Ukerdis\nAy azerkeṭṭif, yebbwi-yaγ wasif\nAy aẓerẓur urqim\nAsensu n Uẓru n Ṭhur\nAy nnan tekfa leḥya\ni lmend n Yennayer\nAy ass-en deg Yennayer\nAm ass-a ad yazef ulemlum\nAzul fellak a Cciṭan\nYewted wedfel d aḥttatac\nInnit-aγ-d ihi acuγeṛ\nAy azerkeṭṭif, yewwi-yaγ wasif\nqqaren γef nnif, i iγelli wadif\nay asγeṛsif, lγerba tettelif\nqqaren γef lḥif, i ttnejlin bessif\nay azerkeṭṭif, neṛγa am ukanif\nqqaren d lexṛif, i izuzufen lḥif\na lqubṭan n sṭif, i iḥekmen bessif\naṭan ur yeṛhif, aḍaṛ-iw γezzif\nakud-a yalaṭṭif, twala-s d aẓarif\nfell-ak ay ungif, i nuγal di rif\ndi tallit n uγilif, abrid ur s-nunif\na tizi γennif, yejla-yaγ nnif\nazwag d inifif, nek γur-i kifkif\naqli-yi-n deg wesqif, s usebsi n lkif\nyuγal ula d lexṛif, fell-as netthetrif\nyewwi-yaγ wasif, deg wedmim ur neṭṭif\nnḍil i maylellif, tasa ur tenddif\nazwag : exil, bannissement\nUkerdis - Tinin-is...\nAy azerkweṭṭif, yebbwi-yaγ wasif\nqaren γ ef ennif, iy iγelli wadif\nay asγeṛsif, lγurba tettelif\nqaren γef lḥif, ittnejlin bessif\nay azerkweṭṭif, neṛγa am ukanif\nqaren d lexṛif, i zuzufen lḥif\na lqubṭan n sṭif, i ḥekmen bessif\naṭan ur yeṛhif, aḍaṛ-iw γwezzif\nfellak ay ungif, inuγal di rif\ndi tallit n uγilif, abrid ur-s nunif\na tizi γennif, yejla-yaγ ennif\nazwag d inifif, nek γuri kif kif\naqli-yin deg usqif, s usebsi n lkif\nyuγal ula d lexṛif, fellas netthetrif\nyebbwi-yaγ wasif, deg udmim ur neṭṭif\nLğuher - Tinin-is...\nUγalet akk di rrif, hemma a bu nnif!\nWid yewwi wasif, la zzuzunen lḥif.\nZegren-d i unifif, yeččur-d iseqqif.\nLa ttwaliγ " KIF FIF", yettru, yesḥissif.\nKker, azzel ay uḍrif, awi-yasen-d lexrif!\nLehlak ma ur d iyi-yeṭṭif, a TIZI ΓENNIF.\nḤrez mmi-m ukrif seg usummu n wadif!\nawal-im icba akuṭṭif\ndeg ul yetnujen am aḍu\nlimmer ṛay ur yesrif\nafud ur ikrif\nad nbedd deg Umaṛaqu\nimi nfiγ mačči asurif\ns unezgum netfif\nkniγ amzun d aṣeḍṛu\nasefru m la yetṛefṛif\nanwa ur d yelqif\nseg iminigen agi umalu\nSi Siwa armi Tenerif\nlaṣel yuγal d abandu\nskud deg naγ yettberrif\nsusem neγ iẓẓif\nnuḥel deg yirr adabu\nskud timanit ur d erzif\nnettanez am luṣṣif\nheggit tuyat i uzaglu\nakuṭṭif : pincement\nyettfif : maigrir rapidement\nyettberrif : berner\nyetweddif : jeter, pousser\nyesref : embrouillé\nA ziγ win tesleb tnamit, γer γur-s d tunṭict\nlqut yessewway ufus-is.\nTizeṭ ufus-is tesderγel-it, γas γur wiyaḍ dirit,\nyeffer tidet γef yiman-is.\nLal-d a Ğuğu-ya ur nelli, sεu tilelli,\nkkes lqecc, anef ad walin!\nMmi-s n Wemsed ur d-yettḍilli, deg umennuγ yeγli,\ntiγratun i tilawin!!!\nNejjem akk ssi mass Ukerdis, ḥlaw ṣṣut-is,\nmeqqer deg wulawen-nneγ.\nAnida ara yafeγ ddisk-is, krs d-yessufuγ yiles-is,\nad t-naru deg umezruy-nneγ.\nTiγratin a tulawin!!!\nay abuεammaṛ, kečč ur d-eqqaṛ\nacuγeṛ i nezgger lebḥaṛ\nay abuneqqar, d-yemγin deg uzaγar\ntamurt m-meden tewεaṛ\nur-s qqaṛ a lğuhaṛ, nelha d umenḍaṛ\nyezri usekkud iss nẓaṛ\nay ahaqaṛ, amγaṛ ur yettṛebi amγaṛ\nasγaṛ ur ineğğeṛ asγaṛ\nay ajebaṛ, ur ḥeddaṛ i wxessaṛ\na win i issuddumen anẓaṛ\na εemmi fuṛaṛ, tagrest-ik tewεaṛ\ndeg ugafa yezga sseṛsaṛ\nay aggur imdewaṛ, ata ul yejjunjaṛ\nyuli-d γef udm iw leγyaṛ\nay abuεammaṛ, abrid-a naḥcaṛ\ntamurt iw terγa ar amnaṛ\nay adrar n lḥaṛ, seg i d-nuγ aẓaṛ\naqli amm iččan ḥenneğγaṛ\nay abuneqqaṛ, kečč ur d-eqqaṛ\nur nezmir a-d nerr ttaṛ\nahaqaṛ : corbeau en riffain\nḥenneğγaṛ : poison\nΓas s taεrabt kan i kem-ssneγ, ugadeγ-kem a ddeεwessu.\nTtifxir tura ad ssusmeγ, ad kreγ ad kecmeγ s usu.\nS idis-iw ur k-ttafeγ, lexyal-ik fell-i ur d-yettrusu.\nulama ngen a tukyist\nyuqaε nadam ger walen\nnekwni ur nteddu tidist\nur neḥwağ iḥeddaden\ni-γ yeğğan necba tisist\nay neẓḍa deg-selkimen\ntalafsa terfed taddist\nziγma ggwten imcumen\nuḥeq Timeẓṛit tiflist\ntina yuεan s Imẓalen\nd wid i tesdeγ tunḥist\ni-γ yenfan seg iflisen\nyal tiyita deg-i s tefḍist\nma d wid tessedha dunit\nččan am izgaren ṭṭsen\nwaεliluc - Tinin-is...\nĞğewt-iyi-d yiwen ma yella aṭas i d-tesεam.\nLhan isefra-nwen i yimyaren\nLehdur akk uzneγ ugin, i kunwi tura a t-ssegzum?\nNdiy-as lmina n tergin, yettargu-tt d tawackant n weγrum.\nIcekkaben-iw rgagin, rut ay ileγman ma ad trum!\nA taffaṭ-iw la ireggin, alluy-im tura ur iγumm.\nLehdur akk uzneγ ugin, i kunwi tura ad t-ssegzum?\nNdi-yas lmina n tergin, yettargu-tt d tawackant n weγrum.\nA tamurt ičča umcum\nsi tallit n Ṛum\nTenefqad fellam talwit\nMi yekker ad yazef ulemlum\nD ayen wer nettdum\nTuqna n tiṭṭ ttameddit\nNesbek deg yirr laḥkum\nNezga deg lahmum\nAgdud yeṛwa tawaγit\nUla d nekwni d yirr lqum\nLa nettawi tamdellit\nAwid yeṛdem unezggum\nMačči d ayen anγum\nUr nezmir ad nerr tiqit\nA lbaz uzlig n uqamum\nDeg-geni xas ḍum\nAr wid yeṭfen di tjaddit\nUḥeq anza n Tullianum\nId yefγen si Ṛum\nAr ttidireḍ a taqbaylit\nMa tegra-d γur-k a t-idir, ad teṭṭef izem seg umeẓẓuγ.\nAwer tafeḍ ssi Tadir, tamda n tirga ad ak-tt-yesluγ!\nTirga m usirem am ddkir, tigi terriḍ d amennuγ.\nDeg ijufar-iw yenteḍ-d zdeffir, umedyaz tiṭ-is temmuγ.\nUl-iw yekcem-it lḥir γef teqbaylit yesmermuγ.\na win ittunagen s temses\nay teksiḍ mebla ameksa\nkksed tamurt u'nḥewes\nul yezga yuyes\ndeg umkan ur ittγama\ničča-yaγ ujajiḥ s lḥes\nur yezgil iγes\nneṛγa f tadart ufella\nay nerwas d adrar n tmes\nn Lvezuv neγ Letna\nḤulfaγ s leqyud tura fsin, di targit nekk yid-k nemlal.\nΓer wusu nekcem di sin, A ziγ tayri ul-is d amellal.\nWalaγ agus-iw yefsin, ssufγeγ-d seg imi-w awal:\n" Kkes aserwal a Lḥusin, kkes a gma akud yettγawal"!\nA wetma inni-d ayγeṛ\nUr nezdiγ deg yiwet tmurt\nYal wa s anida i-tḍegeṛ\nMi-d ewet lmuja n tmurt\nNekki tzegri-d amecwaṛ\nMačči d kra i-d nettnunnut\nTtruγ γef wat Wasif, aql-i di lγerba.\nKečč tuzeḍ asurrif almi d Kanada.\nA Lpari n lḥif, anida yella?\nUγal-d ay uḍrif, ul-iw yebbehba!\nĞuğu iselben fell-ak!!!\ntxilem ihi wansi-yi\na tafukt i d-yenulfan\ntgiḍ taftilt n igenni\ni d-yufraren ger itran\ntanekra-m deg welleli\nwerğin i texdiεḍ usan\ntifeḍ-i ayyur n tziri\ntikwal yettzagal uḍan\nKečč mačči almi d ass-agi i teddreḍ γur-i,\nssusmeγ γas ul-iw yeqber.\nAy aggur-iw deg igenni, ẓer ihi ass-agi,\nteyri-k tefka-yi i zrarzer.\nLehlak i d-teğğiḍ deg-i ur yesεi amdawi,\nγef lğal-ik i d iyi-yextar.\nAm wakken yeggul fell-i, ad yeqqim γur-i\nalamma ṣubben lecfar.\nDeg wesmel attan tekker, yal wa γef wacu ihedder,\nyettwargem dda Σebdella.\nKečč atan tesεiḍ zzher, deg-k yakk nquder,\nAy argaz ẓiḍeḍ am ssker, leqder-ik meqqer,\nccan-ik yezga-d sufella.\nUr neḥwağ ssaddat d ṭṭellab, ur neḥwağ axḍab,\ntayri mačči d asefsed.\nLfatiḥa a tt-nesneqlab, γas akka ur ncab,\ntemlel n tebrek tessed.\nṬṭir areqman n at rrebrab, Lḥusin iqubab,\nasekkur a mmi-s n Wemsed!!!\ntbib at weghlis - Tinin-is...\na tjujra-ḍ a Ğuğu !!\nasefru s usefru, akka ixeddmen deg uḥiddus neγ deg aḥwac wayetmaten nneγ imarrukkiyen.\naḥeq "atlas n wemsed" d tid akk yesefsed ar ḍssiγ...\nay Aẓru n Ṭhuṛ\nd nettat kan i d asulef\nfellas i nezger lebḥur\nṣṣut-is d ssḥur\nur nezmir ad as nanef\nma tidett asensu-k mechuṛ\nnεaṛ ay aḥṛuṛ\ns wanuz aqlaγ neknef\nγit-aγ-d attid nzuṛ\nad ferzen lumuṛ\nawin yellan d imseqef\niles-is imeslen lehduṛ\nd sser ig-eččuṛ\nmi s yesla wul ad yendef\nγit-aγ-d ay Aẓṛu n Ṭhuṛ\ns wasift mmumzur\nak neqen lwaεda s walef\nSeg isefra tfeggeḍ tala, ttxil-k err tura aḍar γer zdeffir!\nIni-yi-d kan ihi neγ ala, ini-yi-d tidet ay itbir!\nIni-yi-d tidet ay itbir, ttifxir nettat wala akka.\nΓas ul-iw la yettḥebbir, maca, γef usirem yettekka.\nUl yettaka γef usirem, ad iyi-iḥemmel win ur d iyi-nessin.\nAhat seg-s ad yeffeγ ssemm, ad iyi d-tsaḥeḍ a Lḥusin???\nSsarameγ a k-yerbu irebbi-w, a k-zzuzneγ s ccna fell-ak.\nAd ak-yessew ufus-iw xerṣum yiwen lkas n kunyak.\nata wul yennetlaf\nur yeẓṛi anida ar'a-t naf\na tayri ur nezggil leryaf\nay ul ay acnaf\nteḍṛa yidi am igufaf\nyeččan seksu ur yufaf\nTtxil-k ini-yi-d kan ala! Meqqar ad gezmeγ asirem.\nUr d iyi-tettaṭṭaf tawla swayes ul γef wulac yusem.\nTtxil-k ini-yi-d ala, eğğ tidet d m yiwen wudem!\nMi γileγ ugmeγ-d di tala, a ziγ ččureγ-d lḥila-w d ssemm.\nSsawleγ i win ur d iyi-d-nesla, leεyaḍ yugi ad yessusem.\nWissen ul-is anda yella imi tayri-w teggumma a t-tekcem?\nAy agejdur aha lala, i wagi mačči d lhemm?\nAd ak-d-ccnuγ am Ferragi n Tizi Γennif ideg d-tekkreḍ.\nLemmer ad iyi-taruḍ deg yiri, ssel-iyi-d ma d iyi-tamneḍ:\nA gma ad iyi-texdeε tayri, ma yella eğğ-iγ-k ad iyi-tectaqeḍ.\nΓileγ aseqdec n usefru, s yes-s asirem ad tawḍeγ.\nA Ğuğu i wawal bru, ulayγer aqerru-w ad teṛẓeγ!\nLemmer d yir nettat ad tettru, tili mmi-s n Wemsed ad tγaḍeγ.\nWagi d asefru aneggaru, s yixef n tayri ur d-uγaleγ.\nAql-i ssaγeγ igirru, tekfa tmacahut-nneγ...\nnemyusan aṭṭḥa nemlil\na tağeğigt ifawen\na tin i-yi gan awri\nyerna uγeγ tanumi\ns isefra-m yettdawayen\nnemwalaf werğin nemlil\na tufrint n igawawen\nakud yidem yettiwzil\na mm tayri yettlehlihen\niγaḍ-i ṛṛehn-iw aḥlil\nwisen ma-kem ẓṛent walen\naṭṭḥa : werğin s teqbaylit tasaḥlit\niselkimen : ordis\ni kem yenfan ur tenγiḍ\nacḥal tura d aseggwas\ninni-d acḥal ay tesniḍ\na weltma inu di tirwas\ntamurt anida d-tegmiḍ\ntura tuql-am d layas\naqli di tmurt usemiḍ\ntagrest azgen useggwas\nĞuğu kem yak teẓṛiḍ\nẓẓayet lγuṛba aṭṭas\nmay nenṭeṛ ula'wi nγiḍ\nanyir-iw nekk d amesas\nssrafgeγ-d aken d agḍiḍ\nyerna sγuzfeγ-d aγaras\ns ar wanda ig-gettuγal yiḍ\nγurwen m'ara d-yali wass\ninni-yid amek ur nettsiḍ\na yul yebuben amerwas\ntirwas : yir usan\naγaras : abrid ameqwṛan s tsusit\namerwas : ṭṭlaba\nAnwa i k-yerran d awkil\nAy abeṛiḍ ugertil\nUr nettirid ur nettγar\nAy aken i k-yehwa ṭṭebil\nYibbwas a-k neḥtil\nTamaziγt tebra ar tt-nγar\nMačči t-tameγrust n tterkil\nNeγ d ayla n sbil\nD iles n wedrar aḥṛar\nNekk ad dduγ bennegni\nWi bγun yinni\nIggad i teγwi ddunit\nWidak yetthuzu ubeḥri\nAdriz d ucali\nUr yid-sen tella tmeddit\nIkfa nniγ-as yenna-yi\nAssuget i wumi\nTudert tteddu s talwit\nUr tettafeḍ at tiγersi\nLa i tizi la i twizi\nAnef-as tura i teqbaylit\nay acerreqraq, illi-k d aṛemmaq\nnfiγ d aweqwaq, ayn ilaqen ilaq\na timnufaq , fihel ma nenṭaq\nttamurt i nctaq, wi'iran icewwaq\nay acerreqraq, inig yettelsaq\nsi zik nettnafaq, azinez ulilaq\nkečč ay aṛemmaq, yessidiren inaqq\nakud-a d aṛqaq, amdan d aḥemaq\nay acerreqraq, ay agḍiḍ ujjaq\nqḍan-as-d essdaq, qṛib ad as neṛcaq\nn'amar ali - Tinin-is...\nḍtazzwart azzul fellak alhussin yahyaoui : nek dasselaḍ numezrouy khedmağ daki ipalestro keḍmağ yiouth n'la theorie nezlazel degsougas 1981 . Loth Bonaterro yecopia afayen ikhedmagh yarna ouyibbi khra . AKHESSARAMAGH A MASS l'Hussin afud ak taghzi laamar akken anaweḍ ayiswi negh (akken atsoughal thmazight am thgharmiyin thiyiḍ. Mass n'Amar.\nhadjira - Tinin-is...\ntanemmirt izadden γef leqdic agi ucbih.\nAmezruy ad icfu fellawwen.\nAyuz ameqran iwid ur n sarreḥ ara i ṭbbel deg aman.\nI wid ttid i refdirden azamul n tlelli i dderya ennegh at tisissin ensi i dekka akken azdiban sani i d tteddu.\nLinda Bouseksou - Tinin-is...\nAberrani... (ukkis seg nnefhat)\nTtafareγ ansi id tekka tafat, Neccdeγ-k, kec, ur zriγ ara ayγer , a-ha-t imi d KEC!? Di tlemmast n tit n tallest anda dderγeγ, kerfeγ, uggadeγ kullec, iwehha-yi-d kra zdaxel-iw TILI n wudem ad as-tinid d udem-iw, lexyal n yiwen amzun nek yid-s d akniwen, iwehha-yi-d lğerrat n warkasen-is lqis-is yezga f udar-iw ! D ayla-w ? inew ?, wiss..!? Ufiγ-t neγ yufa-yi-d ? Ur zriγ ara, ddmeγ kàn 3erdeγ-ten, lsiγ-ten erriγ-ten i tikli-w d taftilt ur ttneqraεeγ ara, ... Msaεafeγ d idarren-iw i t-yelsan, nniγ-as maci d aberrani '' yezga-yi-d'' akka i husseγ, muddeγ-as tamuγli-w nniγ-as: Xelq-yi-d TARGIT, sebγ-itt s iniyen i d-icerqen deg-k, s temlel i d-yettalin yid-k .., serseγ-ak-d almaten n wul-iw yettmettaten deg lwehc i as-yeddalen lexyalat n talliyin tizemniyin i γef ur d-yecfi, i as-yettbuddun udan berriken s tugniwin n tsusmi d war udem i t-yettwanasen, udan mellulen s imetti zeddigen yesluγen ta3wint n tirga-w yekkiwen....\nsuterγ-ak ad tittehyud ad tittewted s nncabat n tafukt-ik hninen, ssu-as i tderγalt-a iferra n yiğeğğigen , err-as nnda d tasumta i tmukrift-a i ssekyant i sse3yant i fukkentt tmeddiyin yecmummhen ddaw iferr n nniya, ettef-as afus i tmaxuft-a mi tekkaw tabγest akken ad tnes tcemma3t ad as-d-ires yides, Awi-tt ad tsers aqerruy-s, self-as ad d-temmekti laman, cnu-as tuγac icebhen akken AD TARGU....\nTtuγ belli Tikwal ur ilaq ara ad yédfer yiwen ayen i as-d-ttwehhi wul, ttuγ belli skiddiben ihulfan, ttruhun teffren lexyalat, tteγlayen wudmawen, seffdentt lğerrat, akken akka am tura ttmuquleγ ar idarren-iw, ziγ mazal-iten hafi, arkasen-nni i lsiγ mači d arkasen d lğrrat-nni-nsen kan.., i wudem-a d aberrani ? Neγ xati ssneγ-t akken ssneγ udem-iw?!!! Akka i d-yeqqar wul-iw : nniγ-am wa ssneγ-t d nekki, deg-i udem-a maci d aberrani γas ur tessineγ ara uqbel maεna yella yid-i uqbel akk ad iliγ...\nTura, amek lliγ akka, ur zmireγ ara ad yiqsih fell-i hedd, ulac acu mennaγ akken ad dduriγ seg le3tab n iméttawen-îw annect ad uγaleγ d tamettuyt tesbek d ablad, d ablad akken am Yemma Taklit n wezru yeflan...


Q=16	C=0	SS=0	LS=16	PS=0	DC=0	LC=0	SD=0	BS=1	G0=1	G1=1	G2=1	DLID=ber_Latn	BODY=Yeffeɣ-d ass n : Akwas, 06 Yennayer 2022 11:39 Ɣran-t : 12 n tikkal\nAsemtar n tmahelt n Falesṭin deg Zzayer Tamaneɣt d-yelhan s teɣwalt, Haitham Amairi, yeckeṛ-d aneɛruḍ ay d-yeɛreḍ uselway Tebboune tiɣasalin tifalesṭiniyin akken « ad tettwassekyed tegnit-nneɣ yernu ad yettwajbeṛ yiɣisi yellan » gar Yifalesṭiniyen, am wakken ay d-iwekked dakken « aɣref afalesṭini yeddukkel, maca tiɣasalin tifalesṭiniyin sɛant tismektayin d wahilen yemgerraden, yernu tamehla tafalesṭinit tettmahal, seg 2007, akken ad tefru imyenkafen igensiyen. Ass-a, ad d-greɣ tiɣri i tɣasalin tifalesṭiniyin akken ad ddukklent deg ukatar n wahil yemmden, yeddukklen ».\nSeg yidis-nnes, yenna-d ugensas n tnarit n Umussu n Ḥamas deg Zzayer, Mohamed Othmane, dakken « tettwarẓem tewwurt s tidet i tɣasalin tifalesṭiniyin akken ad dehlent azbu afalesṭini s uneɛruḍ n uselway azzayri Abdelmadjid Tebboune akken ad d-tili temlilit deg Zzayer i usdukkel n waddud afalesṭini ».\nDima deg temsalt-a, yeckeṛ-d ugensas n Terni Taɣerfant n Uslelli n Falesṭin, Mohamed Hemami, aneɛruḍ n uselway azzayri yernu iger-d tiɣri i usdukkel n yidurra n Yifalesṭiniyen deg tegnit taweɛɛṛant ayɣef tettekk temsalt tafalesṭinit.\nTaselwayt n Tuddsa n Yimkurma d Yimagusen, tameɣnast Intissar Al-Wazir (d taǧǧalt n umeɣrus Abu Jihad) tuzen-d izen i lmend n Wass n Umeɣrus Afalesṭini (7 Yennayer), d win aydeg ay d-teckeṛ addud imezgi n Zzayer deg wayen yerzan tamsalt tafalesṭinit.\nLast modified on Asimwas, 07 Yennayer 2022 13:40\nAss n umeɣrus afalesṭini\nYeffeɣ-d ass n : Akwas, 06 Yennayer 2022 11:39 Taggayt : AMAḌAL Ɣran-t : 12 n tikkal Bḍu


Q=0	C=0	SS=0	LS=0	PS=0	DC=0	LC=0	SD=0	BS=1	G0=7	G1=6	G2=3	DLID=ber_Latn	BODY=Ad yili deg waggur n yebrir - La Dépêche de Kabylie\nAccueil Tamazight Ad yili deg waggur n yebrir\nASEGMI AƔELNAW - Akayad n waddal i yinelmaden imunan\nAd yili deg waggur n yebrir\nAss-nni n ttlata yezrin, 5 deg waggur-agi n meɣres 2019, i d-tefka tneɣlaft n Usegmi aɣelnaw Massa Nouria Benghabrit, deg tansa (le site) n tneɣlaft-is leğrida n ukayad n waddal i yinelmaden imunan. Akayad-agi, yerza imsizewren n taggara n ulmud alemmas (BEM) d win n taggara n ulmud n tesnawit (BAC).\nAd yili ukayad-agi n waddal i yinelmaden imunan, gar 21 meɣres-agi alamma d 06 deg waggur n yebrir i d-iteddun.Yetturaǧu ad t-sɛeddin wazal n 198 262 n yinelmaden imunan yettheggin akayad n BAC i tezrigt-agi 2019, gar-asen 117 526 d arrac ma d 80 736 i d-yeqqimen d tullas. Ad yili usɛeddi-ines deg 187 n wammasen n uɛeddi, ma d uṭṭun amatu n yinelmaden imunan, yettheggin akayad-agi n BAC, yewweḍ aseggas-a ɣer 262 415.\nAm wakken daɣen yetturaǧu, ad t-sɛeddin wazal n 11 763 n yinelmaden imunan yettheggin akayad n BEM. Gar-asen 8 256 d arrac d 3 505 n tullas, ara isɛeddin deg 57 n wammasen n usɛeddi. Ma d uṭṭun amatu n yinelmaden imunan yettheggin iman-nsen i ukayad n BEM, yewweḍ ɣer 19 352 n yinelmaden. Ma d ikayaden unṣiben n taggara n useggas-agi aɣurbiz 2018 / 2019, yetturaǧu ad qqimen akken i ten-id-tessumer tneɣlaft n usegmi, di tazwara n waggur n cutember iɛeddan.\nAd nebdu seg ukayad n taggara n uswir amenzu 5e, i yetturaǧun ad d-yili ass n larebɛa 29 deg waggur n maggu(29/05/2019). Ma d win n taggara n uswir n ulmud alemmas, yettwassnen s yisem n BEM, ad d-yili seg wass n lḥed 09 alamma d ass n ttlata 11 seg waggur yunyu (09-10-11/05/2019). Ma d win n taggara n uswir n tsenawit neɣ ayen iwumi qqaren BAC, yetturaǧu ad d-yili seg wass lḥed 16 yunyu arma d ass lexmis 20 deg waggur n yunyu (16-17-18-19-20/06/2019).


Q=2	C=0	SS=0	LS=2	PS=0	DC=0	LC=0	SD=0	BS=7	G0=16	G1=6	G2=2	DLID=ber_Latn	BODY=Editions Tira, Targa uzemmur, Bgayet\nCATALOGUE DES EDITIONS « TIRA » : catalogue_tira.pdf\nNous avons le plaisir de vous annoncer la parution de 2 nouveaux ouvrages aux éditions Tira, route l’Université, Targa-Uzemmur, Bgayet :\nD tullisin nniḍen\nTaqsiṭ ara wen-d-kuɣ teḍra-d. Mačci dɣa akka i d teḍra swaswa.\nYella wacu yernan deg-s, maɛna cituḥ kan.Akken kan ad ticbiḥ tira,\nad tuyal leqraya-s d tushilt d tafessast fell-awen, maççi d akkerfi.\nD acu, ulamma zwareɣ-d deg-s, ur ssneɣseɣ ara aṭas deg wayen d-yeḍran.\nUr zegdeɣ ara dayen. Wwiɣ-ţ-id kan akken tella.\nƔas ma tikwal, smenyafeɣ ad freɣ kra n temsal,\niwakken ad segmuɣ ccuq d lḥir ar win ara ţ-yeɣren.\nIul ass 2 yennayer 1970 deg taddart n Ucallam, taɣiwant n Ifiɣa,\ndeg Iɛezzugen. D acennay u d amyaru.\nYesɛ Licence di Sociologie akked d magister di tutlayt d yedles\nMourad Zimu d ameskar n watas n yedrisen d isefra i d-yeffyen\ndeg tesɣunin am Tira, Tamaziɣt tura.\nYexdem aṭas n tedwilin di radyu tis II seg 1997 ar 2001.\nYessufeɣ-d yakan amud n tullisin ɣer Usqamu Unnig n Timuzɣa\n(HCA) di 2004, isemma-as : " Tikli".\nAkka imir-a, yeţidir di Fransa\nIsbn : 978-9947-924-18-1\nTimsirin n tudert akked d tulluzin nniḍen\n« Bdan kra n yesqsiyen la tezzin tennḍen deg wallaɣ n Yuba. Tinifift n ccek temmeɣ yef lewqel-is :\nma icukk win iḥeḍren amek ara yamen win ur neḥpdir ?\nCcfaya tegguni-tt tatut, a la ţ-teţɛassa, anda yeɣfel, neɣ anda tecceḍ ad teseberber fell-as ad ţ-tɣum,\nad ţ-testiqqef, ad tsum lǧehd-is lamma teǧǧa amkan-is d ilem, dɣa ad t-teddem.\nAd tefsi imren tideţ di temda n zzman ; ad tezzer i lebda war ma ẓran-ţ medden.\nIlul deg useggas 1963 di Lezzayer tamanaɣt.\nYebda tira s tmaziɣt deg useggas 1986. Yura tamezgunt « Tamussni maççi d awal », deg useggas 1994\nasmi yella d amaray n tiddukla tadelsant « Tagmat n Tgemmunin ».\nYura dayen kra n yimagraden deg uymis Iẓuran-Racine i d-yessezreg deg yiwen n wammud s uzwel : « Anagi »\nIsbn : 978-9947-924-22-8\nTafrara, ungal , Salem Zenia Haqbaylit n Tipaza, Nadjia Bouridj d Abellah Nouh Zik-nni deg wat Dwala, Remḍan Lahseb Amulli ameggaz, Brahim Tazaɣart, isefra\nAkal d wawal, sɣur Arezki Djamal\nNekkni d wiyid, sɣur Kamal Bouamara\nIlul deg Tezmalt, Bgayet, deg useggas 1966. Yella d aselmad n tefransist, syin d amaswaḍ n tefransist d tmaziɣt deg Tubiret seg useggas 1998 ɣer ass-a, anda mazal-it ixeddem.\nAkken diyen yesselmad tamaziɣt deg tesdawit n Tubiret seg useggas 2008-2009 d asawen. Yella, yerna mazal diɣen d ameɣnas n tmaziɣt. Yexdem d aneɣnas deg kra n yiɣmisen azal n tmanya n yiseggasen.\nɣur-s agerdas n "Maitrise" neɣ "Master 1" deg tsekla tatrart i d-yewwi deg tesdawit n Paris 8, deg Fransa deg useggas n 2005.\nNekkni d wiyiḍ d ammud amenzu n tullizin s teqbaylit ; yeffeɣ-d, tikkelt tamenzut, deg useggas n 1998. Ammuud-a d anagi igerrzen ɣef ubeddel d usetrer n tsekla taqbaylit. Tifulka n tullisin n wammud-a, tebna ɣef uleqqem n unsay s tmuɣliwin timaynutin n usnulfu. D anect-a ara yerren adlis-a d lsas i umezruy n tira n tullist s teqbaylit.\nMuhend Akli Salhi Dr. di tsekla n tmaziƔt d aselmad di tesdawit n Tizi Wezzu\nTullisin, i wumi iţunefk yisem Nekni d wiyiḍ, skanent-d zun akken deg tudert llan sin n yimaḍalen ddren wa ɣer wa, ţemgadalen : deg yiḍ amcum, ideg yemlal wul d tasa, i yemlal Ɛziz d Ɛzuzu ; deg taggara - tirgara - kra yella kra yema. D asekil s yizuran, d yifurkan, d wafriwen. Deg-sent, seg wayen yeman, targit, tetrer, tekyes n wawal.\nDr. di tesnilest, d aselmad di tesdawit n Bgayet\nIllul deg useggas 1959. D aselmad (d bab n usarag) n tsekla\nTamaziɣt deg tesdawit n Bgayet.\nDjamel IGGUI, Ɣas\nDjamal IGGUI akk d uzarug n tmurt-is d tizzyiwin. Ilul deg Tezmalt, deg temnaṭ n Bgayet.\nIlul d ameɛdur n uḍar. Ɣef waya, nezmer ad nini d amedyaz di tlalit-is. Ussan qerriḥen slemden-as aṭas n temsirin deg uɣerbaz n tudert. Ɣas ma aṭan yuker-as amur ameqran deg umecwar-is aɣurbiz, isaweḍ ad ifak mraw d semmus (15) n yiseggasen. Annect- a yuǧew-as-d taxeddimt tazedgant i t-iǧǧan ad yidir d amɣid, d illeli, ...\nDjamal yeţmeslay u iţaru ukkuz (4) n tutlayin.\nDeg uɣerbaz, iselmad tutlayt n Shakespear. Aya yemia-yas aṭas n yiberdan iţawin ɣer tliwa n tmussni. Ɣas isen buhan n tutlayin, ifra-ţ di ṛray : «Tira s tutlayt n tyemmaţ d amennuɣ, war nnig-s amennuɣ, ɣef tudert n tmaziɣt, skud akka mazal teţwaḥggef deg wexxam-is


Q=14	C=14	SS=4	LS=0	PS=0	DC=0	LC=0	SD=0	BS=2	G0=10	G1=3	G2=1	DLID=ber_Latn	BODY=Le roman « Imečča n Tirrgin » (Les Mangeurs De Braises) en PDF. – CHRONIQUES BERBÈRES\nLe roman « Imečča n Tirrgin » (Les Mangeurs De Braises) en PDF.\nDate: 17 octobre 2017Author: asammer 0 Commentaires\nIMEČČA N TIRRGIN .\nΓwebbzen ikrafen n Tilelli (mayyu 1994) kigan n imezdaɣ n Tfilalt g tawda taberkant. Ajenwi n gar-taɣdemt (injustice) isul ittemra i medden ger tuyat. Urmen seg ibniqen d waccad n tenbaṭ taderɣalt. Ikrafen slellin awed kigan yaḍen seg tawda, Sbeɣsen-ten, fken-asen afud.\nIkrafen n Mayyu ayed d-issenkren Muḥa Waknin, anelmad g tesdawit n Tadawt N Uferdu (Fas), seg unuddem-nnes. Reẓmen-as allen ɣef tmust-nnes ittukrafen d yiles-nnes igerden. Ammi as d-tessenker tedyant (affaire) n Tilelli afriwen. Yiwt tnekra ayed tga tebɣest-nnes, tbedd.\nIddeɣ d-yaɣul Muḥa ɣer iɣrem-nnes, Tizi n Wuzzal, g unẓul, iddem ar d-isduy imezdaɣ, ar asen isawal ɣef izerfan-nnsen d ɣef umentil n Tilelli. Yamu g imeɣnasen imezwura mi ttinin g Tfilalt : « Ayt Wazzul.»\nUɣul n Muḥa d ikrafen n Tilelli mgaren-d ninti d umlala-nnes (n Muḥa) d Bassu Tiskett, yan unezbay awessar ikkan akw iniɣan n Waṭlas d winin Uruppa g iseggwasen n 1940. Bassu yaɣul-d ɣer iɣrem-nnes, Mm Umersiḍ, g issarem ad immet, maka yufa-d imezdaɣ-nnes ffɣen-t. Ur issin mani kkan. Therḍ-tten yat teṛmist (entreprise) n umexzen asen yukren aman n uɣbalu n yiɣrem-nnsen.\nGer Muḥa mi itkar wul s usirem d Bassu itnadan imezdaɣ n iɣrem-nnes, temmɣid yat tiddukla taxatart.\nAdlis-ddeɣ d-tarezzift i winna akw yurmen tirrgin d usselku n tenbaṭ.\nAruɣ ungal-ddeɣ g iseggwasen 1996 d 1997, alseɣ-as diɣ tirra g 2015. Kigan n iberyan seg udlis kkan ffɣen-d g tesɣunt TIZIRI n Tmesmunt N Imaziɣen (Bruksil / Iseggwasen n 1999/2000), ddaw uzwel n « Igujilen n wawal ».\nImečča n Tirrgin, Tiẓrigin Azag N Wuccen, Lil, 2017.\nLe Livre en PDF/ Adlis s PDF :\nAffaire TilelliAzergiAzerguiGoulmimaImecca n tirrginLittérature berbèreroman amazighRoman berbèreTinejdadungal amazigh\nPrécédent Article précédent : Brandissant le drapeau de la liberté …\nSuivant Article Suivant: « Dites à tout le monde que nous tenons à vivre libres ! »


Q=14	C=0	SS=0	LS=0	PS=0	DC=0	LC=14	SD=0	BS=1	G0=6	G1=4	G2=1	DLID=ber_Latn	BODY=IZIRAN n temẓi by Fahim MESSAOUDENE (Paperback) - Lulu\nIZIRAN n temẓi\nBy Fahim MESSAOUDENE\nDeg udlis-agi IZIRAN n temẓi, rriɣ-d deg-s ukuẓ (4) n temɛayin akked sin (2) n yisefra d ifessasen s umawal imserreḥ ilmend n yinelmaden d yilemẓiyen s umata. Ad d-iniɣ d timɛayin yettṛebbin, d tid ara yesnernin di tegzi n yinelmaden d yilemẓiyen akk i umi ara tettunefk tegnit ad ɣren adlis-a. S temɛayin-agi, ilemẓi neɣ anelmad ad t-grent ad iḥemmel taɣuri n yidlisen, ad t-ijebbed wul-is ar tɣuri n tullisin neɣ n wungalen. Gar temɛayin-agi ad naf: -AMEDYA N YINELMADEN, tamɛayt-agi tettmeslay-d ɣef wazal n useklu di tudert-nneɣ akked d useḥbiber ɣef twennaḍt-nneɣ yumsen. -ASEKLU YERFAN, tamɛayt-agi sneṭqeɣ-d deg-s aseklu. Tessawal-d daɣen ɣef useḥbiber ɣef yisekla akked tẓegwa s umata. -IZEM ACARAF, TAMETTANT N WUCCEN, di snat n temɛayin-agi, sneṭqeɣ-d deg-sent iɣersiwen.... More > Aṭas n tektiwin i d-jebdeɣ ɣer kra n yimyura am: Esope, Pèdre, Luqman, Al Sharîshî, Ibn-al-Muqaffa....< Less\nMore From Fahim MESSAOUDENE\nASADEL By Fahim MESSAOUDENE Paperback: